ሕፃናትንና ሴቶችን ለወሲብ ሥራ በማሰማራት የሚተዳደሩ ግለሰቦች የዓለም ዋንጫ አገራቸው ሲመጣላቸው ገበያቸው ከመቼውም በላይ ጦፏል፡፡ ስፖርታዊ ዝግጅቶች ለዚህ ቢዝነስ መጧጧፍ ታላቅ ሚና አላቸው፡፡ የሥራው ዋነኛ ደንበኞች ደግሞ ከተለያዩ የዓለም ክፍል ወደብራዚል የጎረፉት የኳስ ደጋፊዎች ናቸው፡፡ ዕድሜያቸው አሥር ዓመት የሆኑ ወንድና ሴት ሕፃናት፣ የውጭ አገር ዜጎች በብዛት የሚንቀሳቀሱባቸው ሆቴሎች አካባቢ ባሠሪዎቻቸው አማካይነት እንዲሰማሩ ተደርገዋል፡፡ የአገልግሎት ክፍያቸውም ከ2.19 ዶላር ይጀምራል፡፡ እነዚህ ሕፃናት እየተንገላቱ ቢሆንም በልተው ለማደርና ረሀባቸውንም ለማስታገስ ምርጫ ስለሌላቸው ሥራውን ወደው እየሠሩ ይገኛሉ፡፡ ይሁንና መንግሥት እንደእነዚህ ዓይነት ሕፃናትን እየረዳሁ ነው ቢልም፣ የፀጥታ ኃይሎችን የጫኑ ፓትሮሎች ከተማዋ ውስጥ ሲንቀሳቀሱ ሕፃናቱ ወደሥራቸው በግልጽ ሲሄዱ ቢያዩም ዝምታን መርጠዋል፡፡ ደንበኞችም ሕፃናቱን ከያሉበት ጥጋጥግ እየሄዱ ከመውሰድ በቅርቡ የሚታቀቡ እንደማይመስል ሚረር የዜና አውታር አስነብቧል፡፡
